钦定古今图书集成/明伦汇编/官常典/第739卷 > 吴景 张俊
## 钦定古今图书集成/明伦汇编/官常典/第739卷 > 吴景 张俊

按《明外史忠义传》：“景，南陵人，弘治九年进士。正德中，
历官四川佥事，守江津。初，重庆人曹弼为盗，亡命播
州，复纠众千人寇川南，谋与大盗蓝廷瑞合。六年正
月进逼江津。时御史俞缁行部至，闻贼报将遁，士民
留之不得，属景及都指挥庞凤御之。凤邀景俱走，景
不可，率典史张俊迎击，手杀三贼，矢被面。急收兵入”
保，而城已陷。大呼曰：“宁杀我，无杀士民。”贼强之跪，不
屈，遂被害，俊亦死。巡抚林俊上其事，诏赠景副使，赐
祭葬，立祠。江津，世荫宣州卫百户。